Nii nädal tagasi õnnestus mul omandada Onu Remuse lugude kogumik, mille Tõnu Aav kunagi ammu sisse luges ja mida ilmselt paljud  oma lapsepõlves vinüülplaatidelt kuulasid. Muidugi asusin reipalt neid lugusid kuulama, et tabada klassikalisi fraase nagu "Tõmba ta maha Rebase-Onu!" ja "Ai-Dumeri-Ger-Gommer-Ger".    Viimane kord kuulasin neid tubli 15 kui mitte rohkem aastat tagasi ning sel hetkel ikkagi lapse aruga, nüüd on aga hoopis uued dimensioonid avaldumas. Kui muidu sarnastest lugudest võiks oodata struktuuri, mis kajastab hea ja kavala tegelase seiklusi, kui ta halbasid ja rumalaid tegeleasi, kes talle liiga tahavad  teha, haneks tõmbab, siis Onu Remuse lugudes on asjad hoopis teisiti.    Tõsi, Rebase-Onu tõesti tahab Jänku-Onu ära süüa, mis annaks viimasele aluse esimese suhtes midagi ette võtta. Aga samas on Jänku-Onu selline tegelane, kes kiusab Rebase-Onu ka täiesti niisama oma lõbuks ning tihti isegi uhkustamiseks. Lisaks paistab Jänku-Onu olevat paras tõbras, lastes näiteks Opossumi-Onul väärsüüdistuse tõttu surnuks põleda, olles ise samal ajal tegelik süüdlane. Võiks ju oodata, et kõikidele neile  sigagustele järgneb mingi karistus, kuid kõige hullem, mis temaga kunagi juhtub on see, et jääb vaigust nuku külge kinni (ja rikub mõneks ajaks oma karvastiku) ning kaotab Kilpkonna-Onule 50 dollarit. Ehk siis üsna kahtlast moraali kajastavad lood.    Samas teise külje alt võiks õigustada Jänku-Onu teguviisi sellega, et kui keegi sind korra petab, on tema süüdi, kui ta seda teist korda teeb, oled ise süüdi. Ehk iga mõistlik loom peaks juba üsna kiirelt suhtuma väga suure kahtlusega Jänku-Onu ütlemistesse  ja tegemistesse ning kui lastakse end nii lihtsalt petta, siis ollakse seda ka väärt.    [ 2 ütlemist ] ( 246 klikki ) | püsilink Jaga      Õpetaja ütleb reedel oma klassile, et järgmisel nädalal tuleb üllatus kontrolltöö, kuid ta ei ütle, mis päeval see tuleb. Klassis käib üks õpilane, kes on väikse filosoofia huviga, ning ta arutleb oma ette: kui neljapäeval pole kontrolltööd olnud, siis ma tean, et see  peab tulema reedel, aga siis poleks see enam üllatus, järelikult see ei saa olla reedel. Aga samas kui kolmapäeval pole kontrolltööd olnud, siis ma tean, et see peab tulema neljapäeval, aga siis poleks see enam üllatus, järelikult see ei saa olla neljapäeval... Selliselt arutledes jõuab õpilane järeldusele, et järgmisel nädalal ei saa üllatus kontrolltööd üldse ollagi.    Saade Tõehetk kestab ühe tunni (miinus reklaam), kuna me teame, et saate lõpuks saab mängija mingi rahahulga kätte. Lisaks me  teame, et saade ei lõppe enne kui tund on otsas. Seega saab selle põhjal kui kaugele on mängija jõudnud mingiks hetkeks, kui palju niisama loba saates aetakse jne. põhjal ennustada kui kaugele mängija jõuab.    [ 3 ütlemist ] ( 576 klikki ) | püsilink Jaga      Märtsis sai tehtud ülevaade Filosoofiateaduskonna TÜÜE kandidaatidest. Tulemused on ammu teada ja uus koosseis käis juba aprilli alguses koos. Kuid siinkohal oleks ehk passlik teha väike pilguheit tulemustele.    TÜÜE häälekandja Tartu tudeng annab teada, et valimistel osales 3634 inimest ehk napilt 22% hääleõiguslikest (võrdluseks: eelmistel Euroopa Parlamendi valimistel osales 27% hääleõiguslikest). Kuid madala osavõtu juures huvitab mind hoopiski rohkem see, milline on valituks osutunute tegelik toetus. Mis moodi võrrelda Hanna-Roosi Karro 30 häält ja Martin Tuule 113 häält?    Eeldusel, et minu andmed eri teaduskondades õppivate tudengite kohta on õiged, siis oli Karro toetus 11,9% ja Tuule oma 6%. Seda siis sellepärast, et Usuteaduskond on pea neli korda väiksem kui Loodus- ja tehnoloogia teaduskond. Muide üldise trendina võib ära märkida, et üle 10% toetus on vaid(?) 7 TÜÜE liikmel 31st, seal juures 6 neist inimestest tulevad väga väikestest teaduskondadest. Enamiku valituks osutunute toetus on 3-6%.    Jällegi võrdluses eelnimetatud Euroopa Parlamendi  valimistega oli väikseim parteiline toetus 10,5%, samas kandidaatide tasemel vaadatuna oli valituks osutunute toetus võrreldav TÜÜEsse valituks osutunute omaga. Aga TÜÜE pole Euroopa Parlament ja vastupidi, seega seda võrdlust väga tõsiselt võtta ei saa. Kuid numbreid võiks pidada silmas, kui TÜÜE liikmed tudengite nimel räägivad.    * * *    Aga ega sellest veel ei piisa - lisaks on veel TÜÜEle esimehe valimisest tehtud eraldi suur üritus, millele eelnevat debatti isegi internetis  ülekantakse.    Alo Lõokese kohta midagi eriti öelda ei oska - väljareklaamitud Orkuti profiili järgi paistab tõsine spordimees olevat. Samas Meelis Kaldalu puhul on rohkem infot: esmalt on Tartu tudengi blogis lugeda tema platvorm, lisaks kirjutas ta filosoofia osakonna listi kirja, milles püüdis maha pesta tema pihta visatud muda teemal ebakohane video.    Platvormi kohta nii palju, et seal on üks jagu küsitavusi ning kohti, mis vajaksid täiendusi. Teaduse populariseerimise toimkonna käivitamine on kindlasti hea mõte, aga kas minut.ee on parim võimalik partner? Uus teenus kõik TÜÜE uudised emailile on kindlasti hea, aga vahest võiks ka RSSi saada?    Samas on mõned põhimõttelisemalt problemaatilised kohad. Esiteks "Armee- ja/või  õppemaksu/-laenuvabastus Noored Kooli! programmi läbinutele!" ning teiseks "TÜÜE õppematerjalide ja üliõpilastööde avalik depositoorium konspektide, audio- ja videosalvestustega." Ajateenistus ei ole pangalaen, millest lihtsalt nii sama inimesi vabastada! Teine ettepanek omab ohtu muutumaks koguks, mis soodustab tudengite laiskust ning motivatsiooni puudust.    [ võta sõna ] ( 219 klikki ) | püsilink Jaga      Olgugi et mulle meeldib  ennast apoliitilisena määratleda ning päevapoliitikast hoian oma nina üsna puhta ja päris mitmel juhul kui olukord on juba kriitiline tundub, mulle et parim reaktsioon oleks mitte reageerida (mõtle sigadega maadlemine ja mudaseks saamine). Siis olen juba mõnd aga mõlgutanud mõtteid peagi toimuvate valimiste suhtes. Ilma igasuguse eelistuste järjekorrata:    Keskerakonna "Kas usud veel ikka Ansipit?" kampaania on lihtsalt rumal, küündimatu ja ebaprofessionaalne (ja pealegi millel põhinevad väited, et  RE ideed kuuluvad ajaloo prügikasti?!). "Aga nemad on veel hullemad" suhtumine ei vii kuhugi ning on tegelikult üsna sisutühi, paraku peab tunnistama, et Eestis on see vist üsna efektiivne.    Reformierakond on kampaania raames piirdunud küll enda kiitmisega, aga mitte kuigivõrd hästi - Siim Kallas võib küll olla tipp ELi poliitik, aga tema ei kandideeri, sama käib ka Toomas Savi kohta. Seega jutt euroopa tasemel meeskonnast on totakas, kuna ei kandideeri ühtki inimest, kellel oleks otsest ELi  institutsioonis töötamise kogemust. Lisaks veel tõsiasi, et ELi parlamendis peaks ikkagi Euroopa, mitte Eesti asja ajama (sama käib ka Savisaare sõnavõtu kohta tegelikult).    IRLi kohta võiks halvasti öelda seda, et midagi pole halvasti öelda - puudub mingi kampaania, mis oleks minuni jõudnud ja mida saaks kritiseerida (iseasi, kas see ka tegelikult halb on). Ning see pisuke, mida olen-kuulnud-näinud, on kas poliitikaga vähe seotud (jällegi pole kindel kas see tegelikult halb on). Nende  valimisloosungi "Õiged otsused raskel ajal!" tegid sotsid kiirelt täiesti nulliks, tulles välja omalt poolt "Õiged otsused igal ajal!" ütlemisega.    Sotsidega on olukord veelgi kehvem - võiks oodada, et nad oma eelmist võitu kuidagi praegu ära kasutavad, aga neist pole ma tõesti mitte midagi kuulnud-lugenud.    Rahvaliidul on vähemalt kandidaat, kellega on isiklik (olgugi et piiratud) kokkupuude (sama käib tegelikult IRLi kohta). Kas see saab neile kasuks või kahjuks pole veel kindel.     : avastasin, et TÜÜE blogi on mind linkima asunud ning samuti avastasin, et sealgi mingid valimised käimas. Peaks siis sinna kah oma pilgu heitma.    [ 2 ütlemist ] ( 243 klikki ) | püsilink Jaga      Igasti linkide jagamiseks ja muuks selliseks on Facebook blogist nii palju parem, et siia pole midagi pikka aega jõudnud.    Natukene veel ja siis siristan kõigi teistega koos  ja igasugune pikem jutt jääbki unustuse hõlma, sest tegelikult ka - kes viitsiks kahe lause jaoks tervet postitust teha.    Homme pidi EFAK2009 kava avalikuks tehtama, siis peaks teada saama, kas neile minu teesid sobisid ja kas peaks hakkama oma ettekannet ette valmistama (mis mingil veidral põhjusel sel aastal vaid 15 minutit pikk tohib olla).    [ 4 ütlemist ] ( 530 klikki ) | püsilink Jaga